CELEX: 52020DP0162
Language: fi
Date: 2020-06-18 00:00:00
Title: Euroopan parlamentin päätös 18. kesäkuuta 2020 tekoälyä digitaalisella aikakaudella käsittelevän erityisvaliokunnan asettamisesta ja sen toimivallan, jäsenmäärän ja toimikauden keston määrittelystä (2020/2684(RSO))

8.9.2021   
            
            
               FI
            
            
               Euroopan unionin virallinen lehti
            
            
               C 362/189
            
         
      P9_TA(2020)0162
      Tekoälyä digitaalisella aikakaudella käsittelevän erityisvaliokunnan asettaminen ja sen toimivallan, jäsenmäärän ja toimikauden keston määrittely
      Euroopan parlamentin päätös 18. kesäkuuta 2020 tekoälyä digitaalisella aikakaudella käsittelevän erityisvaliokunnan asettamisesta ja sen toimivallan, jäsenmäärän ja toimikauden keston määrittelystä (2020/2684(RSO))
      (2021/C 362/42)
      
         Euroopan parlamentti, joka
      
                  —
               
               
                  ottaa huomioon puheenjohtajakokouksen ehdotuksen,
               
            
                  —
               
               
                  ottaa huomioon työjärjestyksen 207 artiklan,
               
            
                  A.
               
               
                  ottaa huomioon, että Euroopan unionilla on digitaalistrategian ja tekoälyn alalla selkeä toimivalta, joka perustuu Euroopan unionin toiminnasta tehdyn sopimuksen 4, 13, 16, 26, 173, 179, 180, 181, 182, 186 ja 187 artiklaan;
               
            
                  B.
               
               
                  katsoo, että tällä päätöksellä asetettavan erityisvaliokunnan olisi aikaansaatava kokonaisvaltainen lähestymistapa, joka tarjoaa yhteisen pitkän aikavälin kannan, jossa tuodaan esiin tekoälyyn digitaalisella aikakaudella liittyvät EU:n keskeiset arvot ja tavoitteet;
               
            
                  C.
               
               
                  katsoo, että on tärkeää varmistaa, että digitaalinen siirtymä on ihmiskeskeinen ja Euroopan unionin perusoikeuskirjan mukainen;
               
            
                  D.
               
               
                  toteaa, että tekoälyn käyttöön liittyy merkittäviä perusoikeuksia koskevia haasteita, kuten henkilötietojen suoja ja oikeus yksityisyyteen, sekä merkittäviä teknologisia muutoksia ja innovatiivisten ratkaisujen käyttöönottoa;
               
            
                  E.
               
               
                  toteaa, että digitaalinen siirtymä vaikuttaa talouden ja yhteiskunnan kaikkiin osa-alueisiin;
               
            
                  F.
               
               
                  toteaa, että digitalisaatio muuttaa teollisuuttamme ja markkinoitamme ja että sen vuoksi nykyistä lainsäädäntöä olisi mukautettava;
               
            
                  G.
               
               
                  pitää tärkeänä, että Euroopan unioni puhuu yhdellä äänellä, jotta vältetään kansallisten lainsäädäntöjen eroista johtuva sisämarkkinoiden pirstoutuminen;
               
            
               
                  1.
               
               
                  päättää asettaa tekoälyä digitaalisella aikakaudella käsittelevän erityisvaliokunnan, jonka tarkoin määriteltyyn toimivaltaan kuuluu
                  
                              a)
                           
                           
                              analysoida tekoälyn tulevia vaikutuksia EU:n talouteen digitaalisella aikakaudella ja erityisesti sen vaikutusta osaamiseen, työllisyyteen, finanssiteknologiaan, koulutukseen, terveyteen, liikenteeseen, matkailuun, maatalouteen, ympäristöön, puolustukseen, teollisuuteen, energiaan ja sähköiseen hallintoon;
                           
                        
                              b)
                           
                           
                              tutkia tarkemmin tekoälyn käyttöönoton muodostamaa haastetta ja sen vaikutusta liiketoiminnan arvoon ja talouskasvuun;
                           
                        
                              c)
                           
                           
                              analysoida kolmansien maiden lähestymistapaa ja sitä, millä tavoin ne täydentävät EU:n toimia;
                           
                        
                              d)
                           
                           
                              toimittaa parlamentin asiasta vastaaville pysyville valiokunnille arviointi, jossa määritellään EU:n yhteiset keskipitkän ja pitkän aikavälin tavoitteet ja johon sisällytetään niiden saavuttamiseksi tarvittavat tärkeimmät toimet, käyttäen lähtökohtana seuraavia 19. helmikuuta 2020 julkaistuja komission tiedonantoja:
                              
                                          —
                                       
                                       
                                          Euroopan digitaalista tulevaisuutta rakentamassa (COM(2020)0067),
                                       
                                    
                                          —
                                       
                                       
                                          Euroopan datastrategia (COM(2020)0066),
                                       
                                    
                                          —
                                       
                                       
                                          Valkoinen kirja tekoälystä – Eurooppalainen lähestymistapa huippuosaamiseen ja luottamukseen (COM(2020)0065),
                                       
                                    
                                          —
                                       
                                       
                                          Kertomus tekoälyn, esineiden internetin ja robotiikan vaikutuksista turvallisuuteen ja vastuuvelvollisuuteen (COM(2020)0064),
                                       
                                    ja johon sisältyy ”Euroopan digitaalista valmiutta” koskeva etenemissuunnitelma, joka tarjoaa EU:lle strategisen suunnitelman, jossa määritellään sen yhteiset keskipitkän ja pitkän aikavälin tavoitteet ja niiden saavuttamiseksi tarvittavat tärkeimmät toimet;
                           
                        
            
               
                  2.
               
               
                  korostaa, että erityisvaliokunnan mahdolliset suositukset on esitettävä parlamentin toimivaltaisille pysyville valiokunnille, jotka huolehtivat tarvittaessa niihin liittyvistä jatkotoimista;
               
            
               
                  3.
               
               
                  päättää, että erityisvaliokunnan asettamisella ei ole vaikutusta erityisvaliokunnan vastuualueeseen liittyvän unionin lainsäädännön antamista, seurantaa ja täytäntöönpanoa koskevia asioita käsittelevien parlamentin pysyvien valiokuntien toimivaltuuksiin, henkilöstöön ja käytettävissä oleviin resursseihin eikä päällekkäisyyksiä ole ja pysyvien valiokuntien toimivaltuudet, henkilöstö ja resurssit säilyvät näin ollen ennallaan;
               
            
               
                  4.
               
               
                  päättää, että erityisvaliokunnan kokoukset pidetään suljetuin ovin aina, kun sen työhön sisältyy luottamuksellisen todistusaineiston käsittelyä, henkilötietoja sisältävien todistajanlausuntojen kuulemista tai näkemysten vaihtoa tai kuulemistilaisuuksia eri viranomaisten ja elinten kanssa luottamuksellisista asioista, mukaan lukien Euroopan parlamentin ja neuvoston asetuksen (EY) N:o 1107/2009 (1) 63 artiklan mukaisesti luottamuksellisiksi luokitellut tieteelliset tutkimukset tai niiden osat; päättää, että todistajilla ja asiantuntijoilla on oikeus antaa lausuntonsa suljetuin ovin;
               
            
               
                  5.
               
               
                  päättää, että luettelo julkisiin kokouksiin kutsutuista henkilöistä, luettelo niihin osallistuneista henkilöistä ja kyseisten kokousten pöytäkirjat julkistetaan;
               
            
               
                  6.
               
               
                  päättää, että erityisvaliokunnalle toimitettuja luottamuksellisia asiakirjoja arvioidaan työjärjestyksen 221 artiklassa tarkoitettua menettelyä noudattaen; päättää lisäksi, että kyseisiä tietoja käytetään yksinomaan erityisvaliokunnan lopullisen mietinnön laatimiseen;
               
            
               
                  7.
               
               
                  päättää, että erityisvaliokuntaan kuuluu 33 jäsentä;
               
            
               
                  8.
               
               
                  päättää, että erityisvaliokunnan toimikausi on kaksitoista kuukautta ja että toimikausi alkaa kulua sen järjestäytymiskokouksen ajankohdasta;
               
            
               
                  9.
               
               
                  päättää, että erityisvaliokunta voi antaa parlamentille välimietinnön ja että se antaa lopullisen mietinnön, joka sisältää havainnot ja suositukset toteutettavista toimenpiteistä ja aloitteista, sanotun kuitenkaan rajoittamatta pysyvien valiokuntien työjärjestyksen liitteen VI mukaista toimivaltaa.
               
            
         (1)  Euroopan parlamentin ja neuvoston asetus (EY) N:o 1107/2009, annettu 21. lokakuuta 2009, kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta (EUVL L 309, 24.11.2009, s. 1).